Chuan Zapata de Cadret: Chusticia d'Aragón de 1290 a 1295. Perteneixeba a una ilustre y noble familia resident d'antigo en Calatayú y destacó, en prencipio, en l'exercicio d'os emplegos de Chuez de Curia y Ambaixador en Francia y Anglaterra. Estando Chusticia d'Aragón habió de que interceder numerosas vegadas pa resolver las diferencias surtidas entre lo monarca Alifonso III y los nobles aragoneses y este rei le fació donación d'os puestos de Chuslivol y Cadrete. Per la suya fidelidat a dito rei, los Unionistas le cremoron o de Chuslivol, recibindo en recompensa lo de Sant Mateu de Galligo, situau, como los anteriors, en a redolada de Zaragoza. Presidió las Cortz de 1290 en as qualas se prenioron qualques providencias pa entimar qualques negocios de bells mainates. Baixo lo reinau de Jaime II en 1291 le ampró lo suyo consello en muitas ocasions y especialment en as suyas alcontradas con Artal d'Alagón, casau con a Infanta Teresa, chirmana d'o monarca. Pai de Miguel, Rodrigo y de García. Morió en chinero de 1295.